Σπύρος Μισθός

Ο Σπύρος Μισθός (6 Μαρτίου 1958 – 19 Δεκεμβρίου 2020) ήταν Έλληνας ηθοποιός του θεάτρου, του κινηματογράφου και της τηλεόρασης. Ξεκίνησε την πορεία του ως ηθοποιός το 1983 λαμβάνοντας μέρος σε θεατρικές παραστάσεις, τηλεοπτικές σειρές και ταινίες. Ένας από τους πιο γνωστούς ρόλους στην καριέρα του ήταν αυτός του αστυνόμου Χάρη Βεργίτση στην καθημερινή σειρά του ANT1 Καλημέρα Ζωή στην οποία πρωταγωνιστούσε από το 1995 μέχρι το 2006.

 Βιογραφικό 
Αποφοίτησε από τη Δραματική Σχολή του Εθνικού Θεάτρου. Πραγματοποίησε την πρώτη του εμφάνιση στο θέατρο στην αρχαία τραγωδία Πέρσες συνεργαζόμενος με τον Αλέξη Μινωτή στο Ηρώδειο Θέατρο. Στην τηλεόραση εμφανίστηκε για πρώτη φορά τη σεζόν 1983-1984 έχοντας πρωταγωνιστικό ρόλο, αυτόν του Άλκη, στην κοινωνική σειρά της ΕΡΤ Ουράνιο Τόξο. Η πορεία του σε τηλεόραση και θέατρο συνεχίστηκε στα μέσα της δεκαετίας του 1980 λαμβάνοντας μέρος σε σειρές όπως Καπνισμένος Ουρανός, Απόδραση, Η κυρία μας και Το κανάλι των παρανόμων ενώ θεατρικά συνεργάστηκε μαζί με την Αλίκη Βουγιουκλάκη τη σεζόν 1986-1987 στην παράσταση Φιλουμένα Μαρτουράνο. Από το 1985 μέχρι το 1989 έλαβε μέρος σε 22 βιντεοταινίες έχοντας κυρίως πρωταγωνιστικούς ρόλους σε αυτές.

Τη σεζόν 1990-1991 πρωταγωνίστησε σε μία από τις πρώτες καθημερινές σειρές της ελληνικής τηλεόραση Στη σκιά του χρήματος στον ANT1. Την επόμενη σεζόν υποδύθηκε τον Δημήτρη Νομικό στην κοινωνική σειρά του ANT1 Φάκελλος Αμαζών. Από το 1992 μέχρι το 1993 υποδύθηκε το Φοίβο Δούκα στην καθημερινή σειρά του ANT1 Το Γαλάζιο Διαμάντι. Ο ρόλος που τον κατέστησε ιδιαίτερα αναγνωρίσιμο στο ευρύ κοινό ήταν αυτός του αστυνομικού Χάρη Βεργίτση στην καθημερινή σειρά του Νίκου Φώσκολου Καλημέρα ζωή. Εντάχθηκε στο καστ της σειράς το 1995 στις αρχές του τρίτου κύκλου της. Με τα χρόνια ο ήρωας που υποδυόταν έγινε ένας από τους βασικούς της σειράς κι έτσι παρέμεινε σεναριακά μέχρι το φινάλε της σειράς τον Μάρτιο του 2006, έχοντας λάβει μέρος σε περισσότερα από 2.500 επεισόδια. Μετά την εντεκάχρονη παρουσία του στη καθημερινή σειρά του ANT1 εργάστηκε εξ ολοκλήρου στο θέατρο.

Από το 2007 έως το 2011 ήταν καλλιτεχνικός διευθυντής του Δημοτικού Θεάτρου Ιωαννίνων.

 Προσωπική Ζωή 
 Γάμος και οικογένεια 
Κατά τη δεκαετία του 1990 υπήρξε παντρεμένος με την επίσης ηθοποιό Τόνια Αδαμοπούλου. Από το 2004 έως το 2014 ήταν νυμφευμένος με την Δήμητρα Ακούρου, με την οποία απέκτησε δύο παιδιά.

 Θάνατος 
Απεβίωσε από καρκίνο στις 19 Δεκεμβρίου 2020 στο Πανεπιστημιακό Γενικό Νοσοκομείο Πατρών σε ηλικία 62 ετών.

 Φιλμογραφία 
 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις1983-1984Ουράνιο τόξοΕΡΤΆλκηςΠρωταγωνιστικός Ρόλος1985Καπνισμένος ουρανόςΕΡΤ2ΓιώργοςΠρωταγωνιστικός Ρόλος1986Τρεις και ο Κούκος!ΕΡΤ1 επεισόδιο1987ΑπόδρασηΕΡΤΠρωταγωνιστικός Ρόλος1987-1988Η Κυρία μαςΕΡΤΜηνάςΠρωταγωνιστικός Ρόλος1989Το κανάλι των παρανόμων ΕΤ2αστυνόμος ΠαγώνηςΠρωταγωνιστικός Ρόλος1990-1991Στη σκιά του χρήματος ANT1Πρωταγωνιστικός Ρόλος1991-1992Φάκελλος Αμαζών ANT1Δημήτρης ΝομικόςΠρωταγωνιστικός Ρόλος1992-1993Το Γαλάζιο Διαμάντι ANT1Φοίβος ΔούκαςΠρωταγωνιστικός Ρόλος1995-2006Καλημέρα ΖωήANT1Χάρης ΒεργίτσηςΠρωταγωνιστικός Ρόλος

 Βιντεοταινίες 
+ΈτοςΤίτλος ΤαινίαςΡόλος1985Παντρευτήτε γιατί χανόμαστε Ντίνος1985Τα ναρκωτικά 1985Το θεατρινάκι Τόνυ1986Ένα κορίτσι και πολύ αντράκιΧάρης1986Οι σκληρές της πενιάς και του ροκ 1986Οι άντρες μου κι εγώ Γιάννης1986Κυνηγώντας τον έρωτα1986Η γκαρσονιέρα της τρέλλας Γιώργος1986Ο τσιφούτης Γρηγόρης1986Χάρισέ μου το γουνάκι σου Χάρης Μπουρδελές1987Η κομπίνα του έρωταΔημήτρης Αγγελής1987Γυναίκα της νύχταςΜάριος Αλεξίου1987Ο θηλυκός ΚαζανόβαςΓιώργος1987Ο πρωτάρης και η κούκλα!Στηβ Κολοφωτιάς1987Ο μπαμπάς μου κι εγώΑλέκος1987Η ταβέρνα του Σωκράτη Μάκης1988Εκείνη η Γυναίκα...1988Ο Ταμτάκος στο ναυτικό Πέτρος1988Ο σύντροφος ΑριστείδηςΒάσος1988Η Μάτα Χάρη ξαναχτυπά1989Αγάπη στο σπίτι του λόφουΑλέξης Χαριτάκης1989Η εκδίκηση του πατέρα Ανδρέας

 Θεατρογραφία 
+ΈτοςΤίτλος Θεατρικής ΠαράστασηςΧώρος1984ΠέρσεςΩδείο Ηρώδου του Αττικού1986-1987Φιλουμένα ΜαρτουράνοΘέατρο Αλίκη1988-1989Ο Σωτήρης του λαού Θέατρο Χατζηχρήστου1992-1993Έλα το βράδυ... Θα είμαι με μια φίλη σου!Θέατρο Καλουτά1996-1998Θεοδώρα, η αγία των φτωχών Θέατρο Ακροπόλ1999Όλοι στο κόλπο Θέατρο Μινώα2001Οδός ΕυκαιρίαςΘέατρο Κήπου

 Παραπομπές 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου